Document ID: 32005R1857

KOMMISSIONENS FORORDNING (EF) Nr. 1857/2005
af 14. november 2005
om ændring af forordning (EF) nr. 1864/2004 om åbning og forvaltning af toldkontingenter for svampekonserves fra tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 15, stk. 1, og
ud fra følgende betragtninger:
(1)
Kommissionens forordning (EF) nr. 1864/2004 (2) åbner toldkontingenter for svampekonserves af arten Agaricus.
(2)
Som følge af indgåelsen af tillægsprotokoller til Europaaftalerne med Bulgarien og Rumænien, der blev godkendt ved Rådets og Kommissionens afgørelser 2005/430/EF, Euratom (3) og 2005/431/EF, Euratom (4), bør de toldsatser for produkter med oprindelse i Rumænien og de toldkontingenter for produkter med oprindelse i Bulgarien, som er fastsat i forordning (EF) nr. 1864/2004, ændres.
(3)
Tillægsprotokollerne til Europaaftalerne med Bulgarien og Rumænien, der blev godkendt ved Rådets og Kommissionens afgørelser 2005/430/EF, Euratom og 2005/431/EF, Euratom, blev anvendt fra den 1. august 2005. Denne forordning bør derfor anvendes fra samme dato.
(4)
Forordning (EF) nr. 1864/2004 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 1864/2004 foretages følgende ændringer:
1)
Artikel 1, stk. 2, andet afsnit, affattes således:
»Har produkterne oprindelse i Rumænien (løbenummer 09.4726) og Bulgarien (løbenummer 09.4725), opkræves der ingen told.«
2)
Bilag I affattes således:
»BILAG I
Omfanget af og anvendelsesperioden for de i artikel 1, stk. 1, omhandlede toldkontingenter i tons (drænet nettovægt)
Oprindelsesland
Hvert år fra den 1. januar til den 31. december
Bulgarien
2 887,5 (5)
Rumænien
500
Kina
23 750
Andre lande
3 290
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. august 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 2005.

Labels: 17
3
6
18
15